google/wiki40b huggingface dataset:
कब्ज

अन्य उपाय

१) इसबगोल की की भूसी कब्ज में परम हितकारी है। दूध या पानी के साथ २-३ चम्मच इसबगोल की भूसी रात को सोते वक्त लेना फ़ायदे मंद है। दस्त खुलासा होने लगता है।यह एक कुदरती रेशा है और आंतों की सक्रियता बढाता है।
२) नींबू कब्ज में गुण्कारी है। मामुली गरम जल में एक नींबू निचोडकर दिन में २-३बार पियें। जरूर लाभ होगा।
नीम्‍बू का रस गर्म पानी के साथ रात्रि‍ में लेने से दस्‍त खुलकर आता हैं। नीम्‍बू का रस और शक्‍कर प्रत्‍येक 12 ग्राम एक गि‍लास पानी में मि‍लाकर रात को पीने से कुछ ही दि‍नों में पुरानी से पुरानी कब्‍ज दूर हो जाती है।
३) एक गिलास दूध में १-२ चाम्मच घी मिलाकर रात को सोते समय पीने से भी कब्ज रोग का समाधान होता है।
४) एक कप गरम जल में १ चम्म्च शहद मिलाकर पीने से कब्ज मिटती है। यह मिश्रण दिन में ३ बार पीना हितकर है।
५) जल्दी सुबह उठकर एक लिटर मामूली गरम पानी पीकर २-३ किलोमीटर घूमने जाएं। कब्ज का बेहतरीन उपचार है।
६) दो सेवफ़ल प्रतिदिन खाने से कब्ज में लाभ होता है।
७) अमरूद और पपीता ये दोनो फ़ल कब्ज रोगी के लिये अमॄत समान है। ये फ़ल दिन में किसी भी समय खाये जा सकते हैं। इन फ़लों में पर्याप्त रेशा होता है और आंतों को शक्ति देते हैं। मल आसानी से विसर्जीत होता है।
८) अंगूर में कब्ज निवारण के गुण हैं। सूखे अंगूर याने किश्मिश पानी में ३ घन्टे गलाकर खाने से आंतों को ताकत मिलती है और दस्त आसानी से आती है। जब तक बाजार में अंगूर मिलें नियमित रूप से उपयोग करते रहें।
९) अलसी के बीज का मिक्सर में पावडर बनालें। एक गिलास पानी में २० ग्राम के करीब यह पावडर डालें और ३-४ घन्टे तक गलने के बाद छानकर यह पानी पी जाएं। बेहद उपकारी ईलाज है। अलसी में प्रचुर ओमेगा फ़ेटी एसिड्स होते हैं जो कब्ज निवारण में महती भूमिका निभाते हैं।
१०) पालक का रस या पालक कच्चा खाने से कब्ज नाश होता है। एक गिलास पालक का रस रोज पीना उत्तम है। पुरानी से पुरानी कब्ज भी इस सरल उपचार से मिट जाती है।
११) अंजीर कब्ज हरण फ़ल है। ३-४ अंजीर फ़ल रात भर पानी में गलावें। सुबह खाएं। आंतों को गतिमान कर कब्ज का निवारण होता है।
१२) बड़ी मुनक्का पेट के लिए बहुत लाभप्रद होती है। मुनका में कब्ज नष्ट करने के तत्व हैं। ७ नग मुनक्का रोजाना रात को सोते वक्त लेने से कब्ज रोग का स्थाई समाधान हो जाता है। एक तरीका ये हैं कि मुनक्का को दूध में उबालें कि दूध आधा रह जाए | गुन गुना दूध सोने के आधे घंटे पाहिले सेवन करें। मुनक्का में पर्याप्त लोह तत्व होता है और दूध में आयरन नहीं होता है इसलिए दूध में मुनक्का डालकर पीया जाय तो आयरन की भी पूर्ती हो जाती है।
बड़े और छोटे

मीडिया

2010 में सरकार ने यह अनुमति दे दी कि 9एक्सएम अपने चरित्र बड़े और छोटे की छवियों को बच्चों के कपड़ों पर छापती सकती है।
शापित

शापित एक २०१० में बनी व विक्रम भट्ट द्वारा निर्देशित बॉलीवुड फ़िल्म है। जिसमें मुख्य किरदार में आदित्य नारायण, राहुल देव आदि हैं। इस फ़िल्म को २०११ में जी सिने पुरस्कार के लिए नामांकित किया गया।
वोल्टता नियंत्रित दोलक

वोल्टता नियंत्रित दोलक (voltage-controlled oscillator (VCO)) ऐसे विद्युत परिपथ को कहते हैं जिसके आउटपुट की आवृत्ति उसके इनपुट पर लगाए गये वोल्टता को बदलकर घटायी-बढायी जा सके। अर्थात् इस प्रकार के दोलक की तात्क्षणिक आवृत्ति उसके तात्क्षणिक इन्पुट वोल्टता द्वारा निर्धारित होती है।  अतः वोल्टता-नियंत्रित दोलक का उपयोग आवृत्ति मॉडुलन तथा कला मॉडुलन में किया जाता है। इसी प्रकार, वीसीओ किसी फेज-लॉक्ड-लूप का आवश्यक अंग है।
पल्सर

अत्यधिक चुम्बकीय, बहुत तेज घूर्णन करने वाले न्यूट्रॉन तारे हैं, जो की विद्युतचुम्बकीय विकरण उतपन्न करते हैं। इनका विकरण तभी आभासित होता है जब विकरण पैदा होने की दिशा प्रथ्वी की ओर हो। क्योंकि इनके द्वारा उतपन्न विकरण निश्चित अंतराल के बाद ही पृथ्वी पर आता है (यानी इनका सिग्नल निरंतर ना आकर रुक रुक कर आता है), इसलिए इन्हें प्रकाशस्तंभ प्रभाव देने वाले तारों की संज्ञा भी दी जाती है। चूँकि न्यूट्रॉन तारे बहुत ही घने निकाय होते हैं, उसकी घूर्णन अवधि और इसी तरह उनकी पल्स (धड़कन) के बीच का अंतराल बहुत ही नियमित होता है। कुछ पल्सर की धड़कन की नियमितता सटीक रूप में एक परमाणु घड़ी जैसी होती है। उनके पल्स विस्तार की प्रेक्षित अवधि १.४ मिली सेकण्ड से लेकर ८.५ मिली सेकण्ड है।
वाष्पन की पूर्ण उष्मा

वाष्पन की पूर्ण ऊष्मा या वाष्पन की एन्थैल्पी (enthalpy of vaporization ; प्रतीक ∆Hvap) ऊर्जा की वह मात्रा है जो द्रव के इकाई मात्रा को गैस में बदलने के लिये आवश्यक होती है। इसे वाष्पन की गुप्त ऊष्मा भी कहते हैं। वाष्पन की एन्थैल्पी, उस दाब पर भी निर्भर करती है जिस पर यह अवस्था परिवर्तन किया जाता है।
कल्पना थोडम

कैरियर

एक जुडो अभ्यास्कर्ता के रूप में कल्पना थोडम ने 1998 में गुवाहाटी में हुए उप-जुनियर राष्ट्रिय प्रतियोगिता में रजत पदक जीता।इसके बाद उन्होंने जुनियर राष्ट्रिय प्रतियोगिता में चार स्वर्ण पदक जीते और जुनियर एशियाई जुडो प्रतियोगिता में एक स्वर्ण पदक जीता।2010 में उन्होंने सिंगापुर में हुए राष्ट्रमंडल जुडो प्रतियोगिता में स्वर्ण पदक जीता।2013 में उज़्बेकिस्तान के ताशकंद में आयोजित अंतर्राष्ट्रीय जुडो महासंघ (आइ.जे.एफ.) ग्रेण्ड प्रिक्स में पदक जीतने वाली वे पहली भारतीय बनीं जहां उन्होंने कांस्य पदक जीता।
एम॰ वीरप्पा मोइली

एम॰ वीरप्पा मोइली भारतीय राष्ट्रीय कांग्रेस से संबंधित भारतीय राजनीतिज्ञ हैं। वे २००९ में हुए आमचुनाव में कर्नाटक के चिकब्बलपुर चुनाव क्षेत्र से १५ वीं लोकसभा के लिए सदस्य निर्वाचित हुए हैं।
अंगूरफल

विवरण

अंगूरफल का पेड़ सदाबहार होता है और लगभग 5-6 मीटर (16-20 फीट) की ऊंचाई तक बढ़ता है, हालांकि ये 13-15 मीटर (43-49 फीट) तक पहुंच सकते हैं। इसके पत्ते चमकदार गहरे हरे, लंबे (15 सेंटीमीटर (5.9 इंच)) और पतले होते हैं। इसके चार पंखड़ी वाले फूल 5 सेमी (2 इंच) आकार के होते हैं। इसके फलों का छिलका पीला-नारंगी रंग का होता है और आकार आम तौर पर आंशिक तिरछा-गोलाकार होता है; जिसका व्यास 10-15 सेमी (3. 9-5.9 इंच) का होता है। इसका गूदा फांकों में विभाजित और स्वभाव से अम्लीय होता है। गूदे का रंग और मिठास इसकी किस्म के आधार पर भिन्न हो सकते हैं, जहां गूदा सफेद, गुलाबी और लाल हो सकता है तो मिठास गूदे के रंग के अनुसार बदलती है आमतौर पर गूदा जितना लाल होता है स्वाद उतना ही मीठा होता हैं। 1929 में अमेरिकी रूबी रेड (रेडब्लश किस्म) को पहला अंगूरफल पेटेंट मिला था।
अनपढ़

अधिक विकल्पों के लिए यहां जांय - अनपढ़(बहुविकल्पी)

पढ़ने में अक्षम व्यक्तियों को अनपढ़ कहा जाता है। इसका शाब्दिक अर्थ निरक्षर से भिन्न होता है हंलांकि व्यावहारिक तौर पर वे समान होते हैं। निरक्षर वो है जो लिखने पढ़ने में किसी में भी अक्षम हो यानि अक्षरों से अनभिज्ञ हो। पर अनपढ़ वो है जो पढ़ ना सके।
केन्द्रीय निगरानी प्रणाली

केन्द्रीय निगरानी प्रणाली (अंग्रेज़ी: Central Monitoring System) डेटा संग्रह प्रणाली है जिसका संचालन भारत सरकार द्वारा किया जाता है। इसको भारतीय संसद में 2012 में प्रस्तावित किया गया था तथा अप्रैल 2013 से इसने कार्य करना शुरू कर दिया।अग्रेज़ी समाचारपत्र द हिन्दू की शालिनी सिंह द्वारा इसे अमेरिकी सरकार के विवादास्पद इसी तरह के प्रोग्राम प्रिज़्म की तरह हस्तक्षेप करने वाला बताया गया है।

संरचना

केन्द्रीय निगरानी प्रणाली भारत सरकार को फोन पर हो रही बातचीत सुनने, ई मेल और टेक्स्ट संदेशों को पढ़ने, फेसबुक, ट्विटर या लिंक्डइन के पोस्ट पर निगरानी रखने और गूगल की खोजो पर नज़र रखने में सहायता प्रदान करती है।
इस को स्थापित दिल्ली की सीमा के नज़दीक स्थित भारत सरकार के उद्यम सेंटर फॉर डवलेपमेंट ऑफ टेलीमैटिक्स द्वारा किया गया था।
बाल धुरी

बाल धुरी एक मराठी रंगमंच अभिनेता है। इन्होंने उल्लेखनीय मराठी और हिंदी फिल्म अभिनेत्री जयश्री गडकर से विवाह किया। यह रामानंद सागर के टीवी धारावाहिक रामायण में राजा दशरथ के चित्रण के लिए सबसे ज्यादा जाने जाते हैं। इनके अलावा ये संगीत नाटक संगीत वाराद में अनुभवी अभिनेता शिवाजी साटम को ब्रेक देने में महत्वपूर्ण भूमिका निभाते थे।
पूर्व आधुनिक युद्ध

पूर्व आधुनिक काल के युद्ध की प्रमुख विशेषता बारूद का अधिकाधिक उपयोग था। इसके साथ ही विस्फोटकों के उपयोग करने वाले अस्त्र जैसे बन्दूक तथा तोप आदि का भी विकास हो गया था। इस कारण इस युग को बारूदी युद्ध काल (age of gunpowder warfare) भी कहते हैं।
प्रयुक्ति

प्रकाशन स्थल

यह समाचार पत्र उत्तर और दक्षिण भारत में प्रकाशित होता है। प्रयुक्ति के 2 संस्करणों दिल्ली में, हैदराबाद में 1 संस्करण, उत्तर प्रदेश में 3 संस्करण, हरियाणा में 2 संस्करण, तेलंगाना में 10 संस्करण है।
उत्क्षिप्त व्यंजन

स्वनविज्ञान में उत्क्षिप्त व्यंजन (flap या tap) ऐसा व्यंजन होता है जिसे अचानक मुँह में जिह्वा या अन्य किसी भाग को सिकोड़कर किसी अन्य भाग की ओर ज़ोर से फेंका जाए। उदाहरण के लिए 'ड़' और 'ण' के उच्चारण में ऐसा होता है।
आधिकारिक मत

आधिकारिक मत (Doctrine) उन मतों, विश्वासों, आस्थाओं और शिक्षाओं का विधिवत संग्रह होता है जिसे किसी मान्यता, धर्म, समाज या अन्य सामाजिक व्यवस्था में आधिकारिक माना जाता है। यह आवश्यक नहीं है कि उस सामाजिक व्यवस्था से बाहर के लोग किसी आधिकारिक मत को सत्य माने, और अक्सर दो धार्मिक संस्थानों के आधिकारिक मत एक-दूसरे से विपरीत भी हो सकते हैं।
दिल्ली राज्य विधानसभा चुनाव, २०१५

पृष्ठभूमि

२०१३ के दिल्ली विधानसभा चुनावों में, भारतीय जनता पार्टी ने (अपने चुनाव पूर्व सहयोगी शिरोमणि अकाली दल के साथ) 70 सीटों में से 32 जीती और सबसे बड़ी पार्टी के रूप में उभरी। हालांकि वे बहुमत से रह गए और इसलिए सरकार बनाने में असमर्थ थे। दिल्ली के तत्कालीन लेफ्टिनेंट गवर्नर नजीब जंग ने सरकार बनाने के लिए आम आदमी पार्टी को, जो भारतीय जनता पार्टी के बाद दूसरी सबसे बड़ी पार्टी हुई, आमंत्रित किया।
२८ दिसंबर, २०१३ में, आप ने भारतीय राष्ट्रीय कांग्रेस से बाहर से समर्थन लेने के बाद राज्य सरकार का गठन किया। अवलंबी मुख्यमंत्री शीला दीक्षित को हराने वाले आप के नेता अरविंद केजरीवाल दिल्ली के ७ वें मुख्यमंत्री बने। हालांकि, १४ फरवरी २०१४ को (शासन के ४९ दिनों के बाद) अरविंद केजरीवाल ने अपने पद से इस्तीफा दे दिया। इसी कारण दिल्ली में लगभग एक साल के लिए राष्ट्रपति शासन बना रहा। १२ जनवरी २०१५ को भारत के निर्वाचन आयोग ने राज्य विधानसभा चुनाव ७ फ़रवरी २०१५ को आयोजित किये जाने की घोषणा की।

नतीजे

१० फ़रवरी २०१५ को मतदान की गिनती हुई। आप ने ७० में से ६७ सीटें जीती और भाजपा ने सिर्फ ३।
बलोच राष्ट्रवाद

बलूचिस्तान (पाकिस्तान) के कुछ बलूच निवासी खुद को पाक के अधीन नहीं रखना चाहते। बलोच राष्ट्रवाद उनके अलग देश बनाने की चाह का नतीज़ा है।

अकबर खान बुगती

बलोच राष्ट्रवादी नेता अकबर खान बुगती की पाकिस्तानी सेना द्वारा 2006 में हत्या कर दी गई थी। इस अभियान का आदेश जनरल परवेज़ मुशर्रफ ने दिया था जो तब देश के सैन्य प्रमुख और राष्ट्रपति दोनों थे। कालांतर में मुशर्रफ का शासन समाप्त होने के बाद अगली सरकार द्वारा 13 जून 2013 को इस हत्या के सिलसिले में उन्हें गिरफ्तार कर लिया गया।
गणित विभाग, रुड़की

गणित विभाग ने एक स्वतंत्र विभाग का वर्तमान अस्तित्व 1960 में प्राप्त किया। लगातार बढ़ते हुये यह विभाग आज न केवल विभिन्न इंजीनियरिंग व विज्ञान विभागों के अभिस्नातक व स्नातकत्तर छात्रों को ही गणित के विभिन्न विषय पढाता है अपितु इण्डस्ट्रियल मैथमैटिक्स तथा एप्लाइड मैथमैटिक्स का अपना एम.एस.सी.पाठ्यक्रम भी चलाता है। विभाग का एक अंतर्विषयक पाठ्यक्रम भी संचालित करता है। संस्थान की केन्द्रीय कम्प्यूटिंग सुविधा के साथ साथ विभाग की एक अपनी स्टेट ऑफ द आर्ट कम्प्यूटेशनल लैब तथा मैथमैटिकल मॉडलिंग लैब है। विभाग विशुध्द व प्रयुक्त गणित की विभिन्न शाखाओं में पी.एच.डी. उपाधि प्रदान किये जाने हेतु शोध कार्य की सुविधा भी प्रदान करता है। कुछ विदेशी छात्रों सहित अब तक विभाग 150 से अधिक छात्रों को पी.एच.डी. की उपाधि प्राप्य हो चुकी है।

विभाग का अनेक राष्ट्रीय व अंतर्राष्ट्रीय संगठनो से सहयोग है तथा यह गणित के विभिन्न क्षेत्रों में विशेषज्ञता राखता है और विभिन्न औद्योगिक व वास्तविक जीवन की समस्याओं की गणितीय मॉडलिंग व हल के संबंध में परामर्ष प्रदान करता है। उच्च गणितीय विषयवस्तु को आपस में बैठकर हल करने हेतु संकाय सदस्य विभिन्न औद्योगिक अनुसंधान व परामर्श दलों में भी भाग लेते हैं।

गणित विभाग कम्प्युटर विज्ञान व प्रौद्योगिकी के विभिन्न क्षेत्रों में भी विशेषज्ञता रखता है तथा विशेष रूप से प्रोग्रामिंग लेंगुऐज एण्ड टेक्नीक्स, फुजी नेटवर्क, सिमुलेशन, मॉड्लिंग एण्ड कम्प्युटर ग्राफिक्स में इस क्षेत्र के अनेक विषय, इस विभाग के अध्यापकों के द्वारा पढ़ाये जा रहे हैं।

नवीनतम विकास से रूबरू रहने के लिये विभाग अपनी शैक्षणिक व अनुसंधान योजनाओं को आवर्ती रूप से पुनरीक्षित व अध्यतन करता रहता है तथा नये पाठ्यक्रम प्रारंभ करता है। विभाग में विशुद्ध व प्रयुक्त गणित के विभिन्न क्षेत्रों वरीयता कम्प्युटर एप्लिकेशन में विशेषज्ञता की रिक्तियां हैं। एम.सी.ए. पाठ्यक्रम में भी रिक्तियां है। उत्कृष्ट शैक्षणिक रिकार्ड व अनुभव रखने वाले पात्र अभ्यर्थी डीन फेकल्टी अफेयर्स या विभागाध्यक्ष गणित विभाग को संस्थान की वेबसाइट पर उपलब्ध आवेदन पत्र पर आवेदन कर सकते है।

एम.सी.ए. हेतु प्रोफेसर /असोसियेट प्रोफेसर /असिस्टेंट प्रोफेसर के पद के लिये निम्नलिखित योग्यताएं हैं :-
कम्प्युटर एप्लीकेशन के विभिन्न क्षेत्रों में पर्याप्त पृष्ठभूमि ज्ञान एवं अध्यापन के साथ कम्प्युटर विज्ञान / कम्प्युटर एप्लीकेशंस (एम.सी.ए. के बाद) /इलैक्ट्रॉनिक्स इंजीनियरिंग /इलैक्ट्रिकल इंजीनियरिंग /गणित /भौतिक विज्ञान में पी.एच.डी.। अन्य अहर्ताएँ संस्थान के नियमानुस
अन्ना सुवोरोवा

जीवनी

सुवोरोवा, ओरिएंटल स्टडीज संस्थान (रूसी एकेडमी ऑफ साइंसेज) में एशियाई साहित्य विभाग की प्रमुख, ओरिएंटल और शास्त्रीय संस्कृति संस्थान (मानविकी के लिए रूसी स्टेट यूनिवर्सिटी) में इंडो-इस्लामिक संस्कृति की प्रोफेसर, नेशनल कॉलेज ऑफ आर्ट्स (पाकिस्तान) में अंतरराष्ट्रीय फैकल्टी की सदस्य, लिंग और संस्कृति के अध्ययन केंद्र (पाकिस्तान), अकादमिक सलाहकार बोर्ड की सदस्य, रॉयल एशियाटिक सोसाइटी (ब्रिटेन) की फ़ैलो है।
दक्षिण-एशियाई पूर्व आधुनिक साहित्य, भारतीय उपमहाद्वीप में इस्लाम, सूफीवाद, दक्षिण-एशियाई प्रदर्शन और दृश्य कला उसके अनुसंधान के मुख्य क्षेत्र हैं।
पाकिस्तानी साहित्य और सांस्कृतिक विरासत के शोध में उनके योगदान के लिए उन्हें पाकिस्तान के सर्वोच्च राज्य पुरस्कार सितारा-इ-इम्तियाज से सम्मानित किया गया है।
गजट

गजट 'संवादपत्र' (newspaper) का पर्याय तथा समानार्थक एवं बहुप्रयुक्त प्राचीन शब्द। गजट सामयिक घटनाओं का सारसंग्रह होता है।
यह 'आदि समाचारपत्र' का एक भेद है जिसका नामकरण और प्रकाशन, वेनिस की सरकार द्वारा सन् 1566 में गजट के रूप में हुआ। 1665 में इंग्लैंड में आक्सफर्ड गज़ट प्रकाशित हुआ जो अगले वर्ष 'लंदन गज़ट' हो गया। वह ब्रिटिश सरकार का राजकीय मुखपत्र है। स्थानीय तथा प्रादेशिक समाचारों के ऐसे प्रकाशन समाचारपत्रों की ही श्रेणी में आते हैं, जैसे पालमाल गज़ट, सेंट जेम्स गज़ट, वेस्टमिंस्टा गज़ट आदि जो आज भी अस्तित्व में हैं।
भारतीय पत्रकारिता के इतिहास में प्रारंभिक अखबारों के बीच यही नाम प्रचलित हुआ, जैसे बंगाल गज़ट (1780), हिकी गज़ट (1780), इंडियन गज़ट (1780), मद्रास गज़ट (1795) आदि। इस प्रकार गज़ट प्रांतीय अखबारों का सूचक पद रहा है। भारतीय समाचारपत्र के लिए गज़ट शब्द का प्रयोग 20वीं शताब्दी के आरंभ तक बहुतायत से मिलता है किंतु अब यह नाम अप्रचलित है। सिविल मिलिटरी गज़ट, मसूरी गज़ट आदि इने गिने अंग्रेजी पत्र इसके अपवाद हैं। इसके विपरीत गज़ट ईस्ट इंडिया कंपनी के शासनकाल से ही विधिप्रारूपों, विभागीय सूचनाओं और विज्ञप्तियों के शासकीय प्रकाशनों के लिए प्रयुक्त होता आया है, जैसे उत्तरप्रद्रेश गज़ट, बिहार गज़ट आदि। इस दृष्टि से किसी प्रकार की स्वतंत्र अथवा वैयक्तिक सूचनाओं और राजपत्रों के लिए यह नाम रूढ़ है और अपनी इन विशेषताओं के कारण गज़ट आधुनिक समचारपत्र से भिन्न हो जाता है। इसे हम सरकारी और प्रशासकीय सूचनाओं तथा कार्यों का विवरणपत्र कह सकते हैं।
मोहन भंडारी

मोहन भंडारी हिन्दी फ़िल्मों के एक चरित्र अभिनेता हैं।
बोहरानाडा

बोहरनाडा एक गांव छोटा सा है जो भारतीय राज्य राजस्थान तथा जोधपुर ज़िले के फलोदी तहसील में स्थित है।
बोहरनाडा गांव के ज्यादातर लोग खेती पर निर्भर करते है इस कारण रोजगार का साधन ही यही है।
२०११ की भारतीय राष्ट्रीय जनगणना के अनुसार गांव की जनसंख्या ५१२  है।
छत के ट्रस

छत की कैंचियाँ या 'छत की ट्र्स' (roof truss) छत को आलम्ब (सहारा/सपोर्ट) देने के उद्देश्य से लगाया जाने वाली संरचना है। ये लकड़ी, लोहा, इस्पात आदि के बने होते हैं। लकड़ी से निर्मित छत की ट्र्स का विकास मध्ययुग में हुआ।
अगमकुआँ

मौर्य वंश के शासक सम्राट अशोक के काल का एक कुआँ गुलजा़रबाग स्टेशन के पास स्थित है। पास ही स्थित एक मन्दिर स्थानीय लोगों के शादी-विवाह का मह्त्वपूर्ण स्थल है।
एलन वॉकर

प्रारंभिक जीवन

एलन "Hilde Omdal Walker" जो की नॉर्वे की निवासी हैं तथा "Philip Alan Walker" जो की इंग्लैंड के निवासी हैं के बेटे हैं |   जन्म के समय, उन्हें अपने पैतृक मूल के आधार पर नॉर्वे और यूनाइटेड किंगडम दोनों में दोहरी नागरिकता प्रदान की गई थी ।दो साल की उम्र में, वह अपने माता-पिता और भाई-बहनों के साथ, बर्गन ,  नॉर्वे चले गए ।  वॉकर का जन्म दो भाई-बहनों के साथ हुआ, एक बड़ी बहन, कैमिला, इंग्लैंड में पैदा हुई और एक छोटा भाई, एंड्रियास, नॉर्वे में पैदा हुआ ।
डिजिटल युग में बढ़ते हुए, वाकर को कंप्यूटर में शुरुआती रुचि मिली, जो बाद में प्रोग्रामिंग और ग्राफिक डिजाइन के लिए एक आकर्षण में बदल गया । शुरू में उनकी कोई संगीत पृष्ठभूमि नहीं थी; हालांकि, बाद में उन्होंने संगीत उत्पादन के आधार पर YouTube पर ट्यूटोरियल देखकर खुद को सिखाया |
बाईप्लेन

बाईप्लेन' एक ऐसे विमान को कहते है जिसके की दो आरोपित मुख्य पंख होते है व वो दोनों एक साथ एक के ऊपर एक जुड़े हुए होते है। इस प्रकार के विमान की खास पहचान इसके ये ही दो पंख होते है। 
राइट बंधुओं के राईट फ्लायर विमान में भी बाईप्लेन संरचना का प्रयोग किया गया था व विमानन क्रांति के शुरुआती सालों में बाईप्लेन रचना ही मुख्य रूप से विमानों की बनावट में काम में लाई गयी। पर धीरे धीरे तकनीक में आये बदलाव, तेज गति की चाहत व नए प्रकार के विमानों की रचना से यह पुराना पड़ गया व इसकी जगह १९३० तक सामान्य २ पंख वाले विमानों ने ले ली।
1976 बैंक ऑफ द वेस्ट क्लासिक

महिला एकल

क्रिस एवर्ट ने  इवॉन गूलागोंग को 7–5, 7–62 से हराया।
पदार्थ (भारतीय दर्शन)

मनुष्य सर्वदा से ही विभिन्न प्रकार की प्राकृतिक वस्तुओं द्वारा चारों तरफ से घिरा हुआ है। सृष्टि के आविर्भाव से ही वह स्वयं की अन्त:प्रेरणा से परिवर्तनों का अध्ययन करता रहा है- परिवर्तन जो गुण व्यवहार की रीति इत्यादि में आये हैं- जो प्राकृतिक विज्ञान के विकास का कारक बना। सम्भवत: इसी अन्त: प्रेरणा के कारण महर्षि कणाद ने 'वैशेषिक दर्शन' का आविर्भाव किया।
महर्षि कणाद ने भौतिक राशियों  (अमूर्त) को द्रव्य, गुण, कर्म, सामान्य, विशेष और समवाय के रूप में नामांकित किया है। यहाँ 'द्रव्य' के अन्तर्गत ठोस (पृथ्वी), द्रव (अप्), ऊर्जा (तेजस्), गैस (वायु), प्लाज्मा (आकाश), समय (काल) एवं मुख्यतया सदिश लम्बाई के सन्दर्भ में दिक्, 'आत्मा' और 'मन' सम्मिलित हैं। प्रकृत प्रसंग में वैशेषिक दर्शन का अधिकारपूर्वक कथन है कि उपर्युक्त द्रव्यों में प्रथम चार सृष्टि के प्रत्यक्ष कारक हैं, और आकाश, दिक् और काल, सनातन और सर्वव्याप्त हैं।
वैशेषिक दर्शन 'आत्मा' और 'मन' को क्रमश: इन्द्रिय ज्ञान और अनुभव का कारक मानता है, अर्थात् 'आत्मा' प्रेक्षक है और 'मन' अनुभव प्राप्त करने का उसका उपकरण। इस हेतु पदार्थमय संसार की भौतिक राशियों की सीमा से बहिष्कृत रहने पर भी, वैशेषिक दर्शन द्वारा 'आत्मा' और 'मन' को भौतिक राशियों में सम्मिलित करना न्याय संगत प्रतीत होता है, क्योंकि ये तत्व प्रेक्षण और अनुभव के लिये नितान्त आवश्यक हैं। तथापि आधुनिक भौतिकी के अनुसार 'आत्मा' और 'मन' के व्यतिरिक्त, प्रस्तुत प्रबन्ध में 'पृथ्वी' से 'दिक्' पर्यन्त वैशेषिकों के प्रथम सात द्रव्यों की विवेचना करते हुए भौतिकी में उल्लिखित उनके प्रतिरूपों के साथ तुलनात्मक अघ्ययन किया जायेगा।

वैशेषिक दर्शन का भौतिकी स्वरूप

भौतिकी के अनुसार 'पदार्थ' को भौतिक राशि (physical quantity) के समतुल्य माना जा सकता है, जब कि वैशेषिक मान्यतानुसार पदार्थ में 'भूत' (Basic Matter) और आधिभौतिक (आत्मा और मन) से सम्बन्धित राशियाँ सम्मिलित होती हैं, जहाँ 'भूत' भौतिक इन्द्रियों द्वारा ग्राह्य है। सम्प्रति भौतिक राशि को अधोलिखित प्रकार से परिभाषित कर सकते हैं- भूत विशिष्ट ज्ञान को भौतिक पदार्थ कहते हैं। अर्थात् इसे (i) भूत (Basic Matter) (ii) इससे सम्बन्धित विशिष्ट ज्ञान, अथवा (iii) उभय रूप में सीमाबद्ध किया जा सकता है। पुन: (i) भूत को साक्षात्कार ;(identity), साक्षात्कार के सांयोगिक सम्बन्ध (Conjunctive Relation of Identity) और यहाँ तक कि इन्द्रियों से सम्पूर्ण रूप से असम्बद्ध जानने योग्य ज्ञान (cognition of cognizables) से परिभाषित किया जाता है।
उपर्युक्त परिभाषा में 'विशिष्ट ज्ञान' का अर्थ है- इसका आधार, इसका सहगामी कारक से संयोग और इसका आधार (आश्रय) के अतिरिक्त अन्य से सम्बन्ध। इस हेतु ठोस, द्रव, ऊर्जा, गैस और प्लाज्मा 'भूत' हैं अथवा भिन्न-भिन्न अवस्थाओं के पदार्थ हैं, क्योंकि ये बहिरिन्द्रियों जैसे नाक, रसना, आँख, त्वचा और कान के द्वारा प्रत्यक्ष ग्राह्य हैं। अथवा यह कह सकते हैं कि इन्द्रियों से ग्राह्य विशेष गुणवान् पदार्थ भौतिक पदार्थ हैं।
ये भौतिक पदार्थ दिक् और काल के साथ सांयोगिक सम्बन्ध रखते हैं। 'गुण' कर्म, सामान्य, विशेष, समवाय के साथ अनुभव करने योग्य सम्बन्ध रखते हैं। आत्मा और मन को, जो भूत पदार्थों के साथ सांयोगिक सम्बन्ध रखते हैं, को भौतिक राशि में निविष्ट किया जाय अथवा पृथक् रूप से आधि-भौतिक राशियों के रूप में उल्लिखित किया जाय इससे भौतिक राशियों से सम्बद्ध वैशेषिक दर्शन की विचारधारा पर कोई प्रभाव नहीं पड़ता।
यूटीसी+०६:००

मानक समय के तौर पर

पूरे साल मानक समय के तौर पर निम्नलिखित जगहों पर उपयोग होता है।
कवाध प्रथम

कवाध प्रथम (४८७-५३१ई.) फारस के ससानी वंश का राजा तथा फ़ीरोज का पुत्र था। इसे कवाद, कोबाद या कवात भी कहते हैं।
कवाध प्रथम अपने चाचा बलास की जगह गद्दी पर बैठा। कवाध के दीर्घ राज्यकाल का पहला वीरकार्य उन बर्बर खज्रों के विरुद्ध सफल अभियान था जो तुर्की जाति के थे और कोहकाफ लाँघकर कूर की घाटी में प्राय: धावे किया करते थे।
मजदक द्वारा स्थापित सामूहिक सत्तावादी सप्रदाय की सहायता करने के कारण कवाध को प्राय: अपना सिंहासन ही छोड़ना पड़ा। उसे गद्दी से उतार दिया गया और सूसियाना के प्रसिद्ध गढ़ में (जिसे साधारणत: 'विस्मृति का गढ़' कहते हैं) कैद कर दिया गया (४९८-५०१ई.)। उसका उत्तराधिकार उसके भाई ज़मास्प को मिला। कवाध अपनी पत्नी की मदद से कैद से निकल भागा। उसने अपनी गद्दी पर भी फिर से अधिकार कर लिया। इस बार उसने मजदकों के संबंध में बुद्धिमत्तापूर्ण व्यवहार किया, उनसे अपनी संरक्षा हटा ली और उनमें से बहुतों को बाद में मरवा तक डाला।
रोम के साथ ससानियों का जो मित्रता संबंध अब तक चला आ रहा था, उसे कवाध ने तोड़ दिया। दोनों ओर से एक दूसरे पर लगातार धावे होते रहे और इन धावों ने दोनों पक्षों को कमजोर कर भावी अरब विजयों के लिए मार्ग प्रशस्त कर दिया। श्वेत हूणों के साथ कवाध का संघर्ष प्राय: १० वर्ष (५०३-५१३ ई.) चलता रहा और उसने उनकी शक्ति प्राय: नष्ट कर दी। कवाध दूरदर्शी और शक्तिमान शासक था। तबरी का कहना है कि कवाध ने जितने नगर बसाए उतने किसी अन्य राजा ने नहीं बसाए। उसकी मृत्यु के समय ईरान की शक्ति और मान चोटी पर थे।
डेक्सट्रान

डेक्सट्रान एक कार्बनिक यौगिक है।
शिखर शीलता

शिखर शीलता या शिखर-शीलता (अंग्रेजी:Crown shyness), कुछ वृक्ष प्रजातियों में देखी गई एक घटना है, जिसमें सघन रूप से उगे पेड़ों के शिखर एक दूसरे को नहीं छूते हैं, और वाहिकाओं के सदृश अंतराल से युक्त वितानी की रचना करते हैं। अमूमन यह घटना एक ही प्रजाति के पेड़ों में सबसे अधिक देखी गयी है, लेकिन विभिन्न प्रजातियों के पेड़ों के बीच भी देखी जा सकती है। इससे संबद्ध कई परिकल्पनाएँ मौजूद हैं कि क्यों शिखर शीलता होना एक अनुकूल व्यवहार है, और शोध से पता चलता है कि यह पत्ती खाने वाले कीट लार्वा के प्रसार को रोक सकता है।
सुपरहीरो फ़िल्म

सुपरहीरो फ़िल्म, सुपरहीरो मुवी अथवा सुपरहीरो मोशन पिक्चर (अंग्रेजी; superhero film, superhero movie, or superhero motion picture) वह विषय आधारित फ़िल्म हैं जिनमें एक या उससे कई ज्यादा सुपरहीरो किरदारों के एक्शन पर केंद्रित किया जाता है : यहां तात्पर्य उस अमानवीय एवं विलक्षण शक्तियों वाले किरदार से है जो साधारण मानवों के रूप में रहकर गुप्त तौर से अपनी शक्तियों का उपयोग लोगों के परोपकार या रक्षा करने के लिए करता है। इस तरह की फ़िल्मों में मिसाल के तौर पर एक्शन, काल्पनिक फंतासी और विज्ञान फंतासी जैसे तत्व जोड़े जाते है, जहाँ अपनी पहली फ़िल्म में बतौर एक विशेष किरदार पर उसकी शक्तियों की मूल उद्गम पर केंद्र में रखकर और फ़िल्म का चरम पर उसका किसी बेहद कट्टर दुश्मन या सुपर खलनायक या फिर सुपरविलैन के साथ मुठभेड़ कराया जाता। ज्यादातर सुपरहीरो किसी ना किसी काॅमिक्स से आधारित रहते हैं। हालाँकि, कुछेक फ़िल्म इस मामलों में उलट होती है उदाहरण स्वरूप राॅबोकाॅप सिरिज, द मेट्योर मैन, द इनक्रेडिब्लस, और हैनकाॅक आदि पर्दे की मूल गैर-काॅमिक्स रचनाएँ हैं, जिसकी शुरुआत द ग्रीन हाॅर्नेट से हुई जो मूल तौर पर आकाशवाणी श्रंखला थी और फिर 1960 के दशक में इसे टीवी धारावाहिक के रूप में रूपांतरित किया गया। और इसी दम पर अंडरडाॅग और द पावरपफ गर्ल्स जैसी एनिमेटेड टीवी श्रंखला भी पेश की गई।
गोवा वेल्हा

इतिहास

गोवा वेल्हा "गोवपुरी" या "गोकपट्टाना" नामक एक प्राचीन बन्दरगाह पर स्थित है, जिसका निर्माण 11वीं में कादम्ब राजवंश द्वारा जुवारी नदी के तट पर किया गया था। गोवपुरी पहले कादम्ब राजवंश और तत्पश्चात विजयनगर साम्राज्य के महत्वपूर्ण बन्दरगाहों में से एक था। पन्द्रहवीं सदी में दक्कन की सल्तनतों और विजयनगर साम्राज्य के बीच गोवा क्षेत्र पर नियन्त्रण को लेकर बहुत से युद्ध लड़े गए, जिसके परिणामस्वरूप गोवपुरी बीजापुर के आदिलशाहों के नियन्त्रण में आया। इन युद्धों के कारण गोवपुरी उजाड़ हो गया। इसके अतिरिक्त, जुवारी नदी गाद के कारण बन्दरगाह से पीछे हटने ल्गी थी। इसके परिणामस्वरूप, नए आदिलशाह शासकों ने उत्तर में कुछ पर माण्डवी नदी के तट पर नए बन्दरगाह नगर का निर्माय कराया। अन्तत: पुर्तगालियों ने इस नए नगर को भारत में पुर्तगाली साम्राज्य के भाग की राजधानी बनाया, और पुराने गोवपुरी बन्दरगाह को "गोवा वेल्हा" (Goa Velha पुर्तगाली में अर्थ पुराना गोवा) नामित किया। पुर्तगाली शासन के अधीन गोवा वेल्हा एक छोटे कस्बे के रूप में अस्तित्व में रहा, और 1961 में शेष गोवा के साथ-साथ भारत में सम्मिलित किया गया।

भूगोल

गोवा वेल्हा, उत्तर गोवा के इल्हास में स्थित पिलार के निकट स्थित है। सड़क मार्ग द्वारा यह आगसईम के उत्तर-पश्चिम में लगभग 2.5 किमी, राजधानी पणजी से दक्षिण-पूर्व में 12 किमी, वास्को दा गामा से उत्तर-पूर्व में 17 किमी, और दक्षिण गोवा जिले के मुख्यालय मारगाँव से उत्तर में 22 किमी की दूरी पर स्थित है।

जनसांख्यिकी

भारत की 2001 की जनगणना के अनुसार, गोवा वेल्हा की जनसंख्या 5,411 है। कुल जनसंख्या में पुरुष 53%, और महिलाएँ 47% हैं। यहाँ की औसत साक्षरता दर 77% है जो राष्ट्रीय साक्षरता दर 59.5% से अधिक है जिसमें से पुरुष साक्षरता दर 82% और महिला साक्षरता दर 71% है। 9% लोग 0-6 वर्ष आयुवर्ग के हैं।
२५९५ ईसा पूर्व

२५९५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २५९५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।